Държавен вестник, бр. 6, 2015 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  6
б) постоянният представител на Република 
България към Европейския съюз и неговият 
заместник;
в) началникът на политическия кабинет 
на министър-председателя;
г) директорът на дирекция „Координация 
по въпросите на Европейския съюз“ в адми-
нистрацията на Министерския съвет;
д) генералният директор на Генерална 
дирекция „Европейски въпроси“ на Минис-
терството на външните работи;
е) директорът на дирекция „Политики и 
институции на Европейския съюз“ на Минис-
терството на външните работи;
ж) ръководителят на структурното звено 
в администрацията, което отговаря за про-
цесуалното представителство пред Съда на 
Европейския съюз;
з) ръководителите на работните групи по 
чл. 7, ал. 2.“
2. Създава се нова ал. 4:
„(4) Членовете по ал. 1 участват в работата 
на Съвета лично. При обективна невъзможност 
да участват в заседание:
1. заместник министър-председателите, 
когато не ръководят министерства, се пред-
ставляват от определени от тях членове на 
политическите им кабинети;
2. министрите се представляват от опра-
вомощени от тях заместник-министри;
3. ръководителите на работните групи по 
чл. 7, ал. 2 се представляват от определени 
от тях лица.“ 
3. Досегашните ал. 4 и 5 стават съответно 
ал. 5 и 6.
§ 5. В чл. 6в, ал. 1 се правят следните 
изменения и допълнения:
1. В изречение второ думите „определен 
заместник-министър на външните работи или 
от секретаря на Съвета“ се заменят със „за-
местник-председателя или определен от него 
заместник-министър на външните работи“.
2. Създава се изречение трето: „При тях-
ното отсъствие заседанията се ръководят от 
секретаря на Съвета.“
§ 6. Създава се чл. 6г:
„Чл. 6г. (1) Съветът в състава си по чл. 5, 
ал. 1, т. 1, 2 и т. 3, букви „а“ – „е“ координира 
подготовката на Република България за Пред-
седателството на Съвета на Европейския съюз 
през втората половина на 2018 г., наричано 
по-нататък „Председателството“. 
(2) В изпълнение на ал. 1 Съветът в със-
тава си по ал. 1:
1. одобрява проект на План за подготовка 
на Република България за Председателството;
2. следи за изпълнението на плана по т. 1 
и подготвя доклади до Министерския съвет за 
напредъка по подготовката; след приемането 
им от Министерския съвет докладите се из-
пращат за информация на Народното събрание 
и на Президента на Република България;
3. предлага мерки за финансово осигу-
ряване, за укрепване на административния 
капацитет, за реализиране на логистични и 
на информационно-комуникационни дейности, 
както и други мерки, необходими за подго-
товка и провеждане на Председателството;
4. одобрява документи, дейности и ини-
циативи, свързани с подготовката на Пред-
седателството;
5. изпълнява и други задачи, възложени от 
Министерския съвет във връзка с подготовката 
на Председателството.
(3) В изпълнение на функциите си по ал. 2 
Съветът в състава си по ал. 1 може да създава 
експертни работни групи по конкретни въпро-
си и да изисква, и да получава информация 
по всички въпроси, свързани с подготовката 
на Председателството. 
(4) В изпълнение на функциите си по ал. 2 
Съветът в състава си по ал. 1 провежда ре-
довни заседания най-малко 4 пъти годишно. 
Извънредни заседания се провеждат по иници-
атива на председателя или на член на Съвета 
в състава по ал. 1. Заседанията се провеждат 
при кворум две трети от състава по ал. 1. 
(5) Решенията на Съвета се приемат с общо 
съгласие от присъстващите членове. Когато не 
се постигне съгласие, председателят поставя 
въпроса на гласуване. В този случай решени-
ето се взема с мнозинство от присъстващите 
членове на Съвета в състава по ал. 1. 
(6) Дневният ред и материалите за засе-
данията се изпращат най-малко 5 работни 
дни преди датата на заседанието. Всеки член 
може най-късно 3 работни дни преди датата 
на редовното заседание да прави мотивирани 
предложения по дневния ред. Дневният ред 
и материалите за извънредните заседания 
се изпращат най-късно 2 работни дни преди 
датата на заседанието. 
(7) В изпълнение на функциите си по ал. 2 
Съветът се подпомага експертно от дирекция 
„Координация по въпросите на Европейския 
съюз“ в администрацията на Министерския 
съвет и от дирекция „Политики и институции 
на Европейския съюз“ на Министерството на 
външните работи. 
(8) Председателят на Съвета може да кани 
за участие в заседанията представители на 
други държавни органи и институции, органи 
на местната власт, на институции на Евро-
пейския съюз, на неправителствени и бизнес 
организации и на средствата за масово ос-
ведомяване, както и други експерти, имащи 
отношение към разглежданите въпроси.